Yle Areena

Yle Areena, eller Yle Arenan på svensk, er video- og radiostrømmetjenesten til den finske allmennkringkasteren Yle. Den tilsvarer norske NRK TV, svenske SVT Play og danske DRTV. Yle Areena ble lansert 15. juni 2007 og tilbyr direktesendinger av Yles kanaler, programinformasjon samt tidligere tv- og radioprogrammer. Finland er tospråklig, og Svenska Yles tilsvarende nettspiller heter Yle Arenan.  

Tjenesten kan brukes via nettleser, eller som app for smart-tv-er, smarttelefoner, nettbrett og datamaskiner. Appen støtter IOS, Android og Windows Phone. Innholdet på Yle Areena er gratis og tilgjengelig for alle innen Finlands grenser. Mye av Yles egenproduserte innhold er også tilgjengelig for brukere utenfor landets grenser.  

Eldre programmer og arkivopptak fra Yle-kanalene finnes tilgjengelig på søstertjenesten Yle Elävä arkisto, svensk: Yle Arkivet. Dette er tilsvarende SVTs Öppet arkiv. Yles arkivstrømmetjeneste har filmmateriale helt tilbake fra 1906, radiomateriale tilbake til 1935 og fjernsynsprogrammer tilbake fra tidlig i 1960-årene.

Referanser

Eksterne lenker 

 

Strømmetjenester